Diari Oficial de la Generalitat Valenciana


Sumari del DOGV 8242, del 26-02-2018 (2018/1379)

Informació pública de la modificació puntual número 40 del Pla general.
-----------------------------------------------------------------------

### Dades del document

Número de DOGV
:   8242

Data del DOGV
:   26-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1379


Data del document
:   05-02-2018

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de la modificació puntual número 40 del Pla general. [2018/1379]  
El Ple de l'Ajuntament, en sessió celebrada amb caràcter ordinari el dia 11 de gener de 2018, va adoptar acord amb la següent part dispositiva:  
  
«Primer. Sotmetre a informació pública la modificació puntual núm. 40 del Pla general de Borriana, presentada pel Consorci per a la Gestió de l'Escorxador Comarcal el 9 de novembre de 2017 i que té per objecte possibilitar el canvi del règim d'explotació dels terrenys on s'ubica l'escorxador comarcal de la Plana, qualificant com a dotacional privada Reserva dotacional privada d'infraestructura- servei urbà de caràcter supramunicipal (PQI\*-GSR.sp) l'actual dotació pública d'infraestructura de servei urbà de caràcter supramunicipal (PID-GSR.sp), però mantenint l'ús i el servei d'escorxador, la seua qualificació de sòl dotacional de la xarxa primària destinada a equipaments-infraestructura de servei urbà i les condicions urbanístiques i de construcció dels terrenys, sense que es produïsca un augment d'aprofitament.  
  
Segon. Publicar un anunci en el Diari Oficial de la Generalitat Valenciana, en premsa escrita de gran difusió en la localitat i en la pàgina web municipal significant que durant el termini de 45 dies, a comptar des de la publicació de l'anunci en el Diari Oficial de la Generalitat Valenciana, la documentació diligenciada i completa estarà depositada per a la seua consulta pública els dies hàbils en horari de 09.00 a 14.00 hores, en la Secció II Negociat d'Ordenació del Territori, Urbanisme i Patrimoni, sítia en la planta tercera de l'Ajuntament de Borriana, a la plaça Major, núm. 1, podent-se presentar les al·legacions, suggeriments i qualssevol altres documents que s'estimen oportuns.  
  
Així mateix, s'assenyala que el document podrà consultar-se en l'apartat d'urbanisme del tauler d'anuncis de l'adreça electrònica https://burriana.sedelectronica.es/board; i que des del 04.01.2018 fins al 31.01.2018 s'ha obert el tràmit previ de consulta pública a través del portal web de l'Ajuntament https://consulta.burriana.es.  
Tercer. Dins del tràmit de consultes, sol·licitar informe de la Subdirecció General de Mobilitat de la Conselleria de Vivenda, Obres Públiques i Vertebració del Territori, remetent una còpia de la modificació puntual núm. 40 del Pla general en format digital, i concedint un termini de 45 dies, a comptar des de la seua recepció, perquè puguen examinar la documentació i formular les observacions que estimen convenients, d'acord amb les determinacions de l'informe ambiental i territorial estratègic emés el 28 de setembre de 2017 per la Comissió d'Avaluació Ambiental, del que s'adjunta còpia.  
Quart. Contra el present acord, com a acte de tràmit que no posa fi a la via administrativa, no es pot interposar cap recurs. Sense perjudici que puga exercitar-se el que s'estime pertinent. »  
El que li trasllade a vosté per al seu coneixement i als efectes oportuns.  
  
Borriana, 5 de febrer de 2018.- L'alcaldessa presidenta: María José Safont Melchor.